Oppegård (kommune)

Oppegård er en tidligere kommune i regionen Follo i tidligere Akershus fylke.
Kommunen lå på østsiden av Oslofjorden, og grenset i nord til Oslo, i øst til Ski og i syd til Ås.

Den 1. januar 2020 ble Oppegård slått sammen med Ski til den nye Nordre Follo kommune.

Kommunens administrative sentrum var Kolbotn. Bebyggelsen i kommunen er hovedsakelig eneboliger og leiligheter med innslag av rekkehus fra 1970- og 1980-årene.

Geografi
Terrenget i Oppegård er stort sett skogkledd. Gjersjøen deler kommunen i to.

I vest ligger Svartskog som er tynt befolket, med Svartskog landskapsvernområde, Oppegård kirke og Roald Amundsens hjem. Her finnes også noen gårdsbruk og en golfbane. Lenger nord i området finnes Delingsdalen naturreservat og Ingierstrand bad.

Det meste av bebyggelse ligger øst for Gjersjøen langs fylkesvei 152 og Østfoldbanen.

Klima

Samfunn

Tidligere kommuneinndeling
Oppegård sogn ble skilt ut som egen kommune fra Nesodden i 1915.

Inntil 1946 var Fløysbonn (g.nr. 49) en del av Aker kommune. Grensen mellom Aker og Oppegård gikk da ganske nøyaktig der det i dag går en høyspentlinje nord-syd fra Tårnåsen ned til Tømteveien og videre langs gangveien forbi Tømtehytta og østover mot Kongeveien.

Politikk 

Se: Liste over ordførere i Oppegård

Oppegård har vært styrt av ordførere fra Høyre siden 1968. I de 30 foregående år var kommunen styrt av Ap-ordførere. Flere kjente rikspolitikere som Jan Petersen og Rolf Presthus, har vært ordførere i Oppegård.

Kommunevalg resultat 2011

Kommunevalget 2015 

Antall stemmeberettigede: 20 996. Avgitte stemmer: 14 198 (67,7%).

Kilde: Regjeringen.no - valg 2015

Vennskapskommuner
Oppegårds vennskapskommuner var Hvidovre kommune i Danmark, Sollentuna kommune i Sverige og Tusby kommune i Finland. Samtlige kommuner er nabokommuner til landets hovedstad.

Skoler 

Barneskoler: Tårnåsen skole, Østli skole, Greverud skole, Kolbotn skole, Vassbonn skole
Ungdomsskoler: Hellerasten skole, Flåtestad skole, Ingieråsen skole
Barne- og ungdomsskole:  Sofiemyrtoppen skole
Spesialskole: Sofiemyrtoppen avd. Sofiemyråsen
Videregående skoler: Roald Amundsen videregående skole

Samferdsel 
Kommunens livsnerve er fra gammelt av jernbanen (Østfoldbanen), som har følgende stoppesteder i den tidligere kommunen:
Fra nord mot sør:
Kolbotn
Solbråtan
Myrvoll
Greverud
Oppegård

I tillegg til jernbanen er også buss et viktig transportmiddel i nordre del av Oppegård. Det er tre hovedlinjer som betjener området, nemlig 81 Rådhuset - Fløysbonn, 87 Hauketo stasjon - Vevelstad stasjon / Hauketo - Myrvoll og 83 Tårnåsen – Mastemyr – Nationaltheatret. I rushtidene kjøres det også to ekspresslinjer. Disse er 82E Tårnåsen – Sønsterudveien – Nationaltheatret og 84E Myrvoll – Sofiemyr – Nationaltheatret.

Kirker

Kommunen har fem kirker: Arbeidskirkene Øståsen, Sofiemyr og Greverud, og de to eldre kirkene Oppegård og Kolbotn.

Næringsliv
Det er lite jorddekke i kommunen, så næringslivet er preget av industri fremfor jordbruk. Større bedrifter ligger stort sett konsentrert på Mastemyr i nordvest og på Fløysbonn øst i kommunen. Blant de største er IBM, Unibuss, Samlerhuset, Stabburet, Ellos, Volvo, Ford, DSV Transport, Malthe Winje og Jernia.

Historie 
Kommunevåpenet symboliserer de 17 gårdene i kommunen:
 Søndre Oppegård
 Vestre Oppegård
 Østre Oppegård
 Grønmo
 Bålerud
 Sjødal
 Ormerud
 Li
 Kullebunn
 Ekornrud
 Østre Greverud
 Vestre Greverud
 Sætre
 Kurud
 Dal
 Vassbonn
 Hvitebjørn
 Fløisbonn

Innbyggerstatistikk
2018 – 27 347 innbyggere (1. juli 2018)
2015 –  innbyggere (1. januar 2015)
2014 –  innbyggere (1. januar 2014)
2011 –  innbyggere (1. juli 2011)
2010 –  innbyggere (1. juli 2010)
2009 –  innbyggere
2008 –  innbyggere
2006 –  innbyggere
2005 –  innbyggere
2004 –  innbyggere
2003 –  innbyggere
2002 –  innbyggere
2001 –  innbyggere
2000 –  innbyggere
1995 –  innbyggere
1990 –  innbyggere

Kultur

Tusenårssted
Tusenårsstedet i Oppegård er Østre Greverud gård.

Eventyrfestivalen 
Eventyrfestivalen er en lokal kulturopplevelse som første gang ble arrangert i 1997 og har siden vært holdt årlig rundt den 20. september. Festivalen består av ulike arrangementer i regi av diverse lokale frivillige organisasjoner. Festivalen starter med en sti rundt Kantorodden som inneholder flere ikoniske figurer fra eventyrverden som barna kan hjelpe for å finne ting de har mistet og flere av de frivillige organisasjonene. Eventyrfestivalen kan inneholde andre arrangementer som markedsdag på torget, familiedag ved Gjersjøen, olabilløp ved Kolbotn skole, og eventyrkonsert i Kolben.

Gjersjøelva Natur- og kulturpark

Oppgangssaga 
Gjersjøelva tidligere kalt Hvite-bjørnelva grunnet Hvitebjørn gård, opplevde 450 år med industrieventyr. På høyden av industrialiseringen hadde elva seks oppgangsager, to møller, kruttmølle, isproduksjon, og en kraftstasjon. Den siste vannsagen ble lagt ned i 1908 men, en kopi av vannsagen ble åpnet 27. april 2002 for å synliggjøre den store sagbruksvirksomheten elven hadde opplevd.

Langbygningen 
Langbygningen var opprinnelig en boligbrakke for Ljansbrukets arbeidere ved de små industrianleggene langs Gjersjøelva, men, har i senere tid blitt omgjort til et lokalt historisk museum som viser hvordan det var å leve for over 100 år siden.

Kjente oppegårdinger 

 Roald Amundsen (1872-1928), polfarer
 Jørgen Stubberud (1883-1980), polfarer
 Jan Baalsrud (1917-1988), motstandsmann
 Rolf Just Nilsen (1931-1981), skuespiller
 Rolf Presthus (1936-1988), politiker (H), finansminister 1981-1986 
 Jan Petersen (f. 1946), stortingsrepresentant 1981-2009, utenriksminister, leder i Høyre 1994-2004
 Ole Paus (f. 1947), musiker
 Hans-Jacob Augestad (f. 1949), håndballspiller
 Svein Gjedrem (f. 1950), sentralbanksjef
 Lars Erik Eriksen (f. 1954), langrennsløper
 Jon Rønningen (f. 1962), bryter
 Hans Christian Holte (f. 1965), skattedirektør 2013-2020, NAV-direktør fra 2020
 Per Edmund Mordt (f. 1965), fotballspiller
 Ole Bjørn Fausa (f. 1966), investor
 Trine Hattestad (f. 1966), spydkaster
 Petter Andersen (f. 1974) skøyteløper
 Frode Kippe (f. 1978), fotballspiller
 Haddy Njie (f. 1979), programleder (NRK) 
 Solveig Gulbrandsen (f. 1981), fotballspiller
 Jonathan Nordbotten (f. 1989), alpinist
 Helene Olafsen (f. 1990), snøbrettkjører
 Carl Fredrik Hagen (f. 1991), syklist

Referanser

Eksterne lenker 
 Hva skjer i Oppegård? - kommunens jubileumsside 2015 - 100 år
 Oppegård kommune
 Kultur i Oppegård på kart fra Kulturnett.no
 Oppegård historielag
 Pekere med lokaltilknytning til Oppegård kommune
 Kolben kultur- og aktivitetssenter (på Kolbotn)